CELEX: 32014R0968
Language: el
Date: 2014-09-12 00:00:00
Title: Εκτελεστικός κανονισμός (ΕΕ) αριθ. 968/2014 της Επιτροπής, της 12ης Σεπτεμβρίου 2014 , για την τροποποίηση του εκτελεστικού κανονισμού (ΕΕ) αριθ. 170/2013 σχετικά με τη θέσπιση μεταβατικών μέτρων στον τομέα της ζάχαρης λόγω της προσχώρησης της Κροατίας

13.9.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 272/6
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 968/2014 ΤΗΣ ΕΠΙΤΡΟΠΉΣ
   της 12ης Σεπτεμβρίου 2014
   για την τροποποίηση του εκτελεστικού κανονισμού (ΕΕ) αριθ. 170/2013 σχετικά με τη θέσπιση μεταβατικών μέτρων στον τομέα της ζάχαρης λόγω της προσχώρησης της Κροατίας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη Προσχώρησης της Κροατίας,
   Έχοντας υπόψη την πράξη προσχώρησης της Κροατίας (1), και ιδίως τα άρθρα 41 και 16 σε συνδυασμό με το σημείο 4 του τμήματος 3 στοιχείο α) του παραρτήματος IV,
   Εκτιμώντας τα ακόλουθα:
   
               (1)
            
            
               Ο εκτελεστικός κανονισμός (ΕΕ) αριθ. 170/2013 της Επιτροπής (2) προβλέπει μεταβατικά μέτρα στον τομέα της ζάχαρης λόγω της προσχώρησης της Κροατίας στην Ένωση. Το τμήμα 2 του κεφαλαίου ΙΙ του εν λόγω κανονισμού αφορά τον προσδιορισμό και την απομάκρυνση των πλεοναζουσών ποσοτήτων ζάχαρης που βρίσκονταν στην Κροατία κατά την ημερομηνία προσχώρησής της. Καθορίζονται ιδίως οι προθεσμίες για τον προσδιορισμό των πλεοναζουσών ποσοτήτων ζάχαρης, για την απομάκρυνσή τους και για την παροχή αποδεικτικών στοιχείων της απομάκρυνσης από τους σχετικούς εμπορευομένους στην Κροατία. Καθορίζονται, επίσης, οι περίοδοι αναφοράς που πρέπει να χρησιμοποιούνται για τον υπολογισμό του ποσού που πρέπει να καταβάλει η Κροατία σε περίπτωση που δεν απομακρυνθούν οι πλεονάζουσες ποσότητες.
            
         
               (2)
            
            
               Με τον εκτελεστικό κανονισμό (ΕΕ) αριθ. 50/2014 της Επιτροπής (3) παρατείνονται οι προθεσμίες που προβλέπει ο εκτελεστικός κανονισμός (ΕΕ) αριθ. 170/2013 όσον αφορά τον καθορισμό της πλεονάζουσας ποσότητας ζάχαρης, λόγω του χρόνου που απαιτείται για τη διεξοδική ανάλυση των στοιχείων που κοινοποίησε η Κροατία και των συζητήσεων με το εν λόγω κράτος μέλος, και για τη διασφάλιση της ορθής εφαρμογής του κεφαλαίου II τμήμα 2 του εκτελεστικού κανονισμού (ΕΕ) αριθ. 170/2013. Από τα νεότερα στοιχεία που διαβίβασε η Κροατία φαίνεται ότι η παράταση των προθεσμιών με τον εκτελεστικό κανονισμό (ΕΕ) αριθ. 50/2014 δεν είναι επαρκής και ότι, ως εκ τούτου, είναι αναγκαίο να παραταθούν περαιτέρω οι εν λόγω προθεσμίες.
            
         
               (3)
            
            
               Ο εκτελεστικός κανονισμός (ΕΕ) αριθ. 170/2013 θα πρέπει, συνεπώς, να τροποποιηθεί αναλόγως.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο εκτελεστικός κανονισμός (ΕΕ) αριθ. 170/2013 τροποποιείται ως εξής:
   
               1)
            
            
               Στο άρθρο 7 παράγραφος 1, η ημερομηνία «30 Σεπτεμβρίου 2014» αντικαθίσταται από την ημερομηνία «31 Δεκεμβρίου 2014».
            
         
               2)
            
            
               Στο άρθρο 9 παράγραφος 1, η ημερομηνία «30 Ιουνίου 2015» αντικαθίσταται από την ημερομηνία «30 Σεπτεμβρίου 2015».
            
         
               3)
            
            
               Το άρθρο 10 τροποποιείται ως εξής:
               
                           α)
                        
                        
                           η ημερομηνία «30 Ιουνίου 2015» αντικαθίσταται από την ημερομηνία «30 Σεπτεμβρίου 2015»·
                        
                     
                           β)
                        
                        
                           η ημερομηνία «29 Φεβρουαρίου 2016» αντικαθίσταται από την ημερομηνία «31 Μαΐου 2016».
                        
                     
         
               4)
            
            
               Το άρθρο 11 τροποποιείται ως εξής:
               
                           α)
                        
                        
                           στην παράγραφο 1, η ημερομηνία «30 Σεπτεμβρίου 2015» αντικαθίσταται από την ημερομηνία «31 Δεκεμβρίου 2015»·
                        
                     
                           β)
                        
                        
                           στην παράγραφο 2 τέταρτο εδάφιο, η ημερομηνία «30 Ιουνίου 2015» αντικαθίσταται από την ημερομηνία «30 Σεπτεμβρίου 2015».
                        
                     
         
               5)
            
            
               Το άρθρο 12 τροποποιείται ως εξής:
               
                           α)
                        
                        
                           στην παράγραφο 1, η ημερομηνία «31 Οκτωβρίου 2015» αντικαθίσταται από την ημερομηνία «31 Ιανουαρίου 2016»·
                        
                     
                           β)
                        
                        
                           η παράγραφος 2 τροποποιείται ως εξής:
                           
                                       i)
                                    
                                    
                                       στο πρώτο εδάφιο, η ημερομηνία «30 Ιουνίου 2015» αντικαθίσταται από την ημερομηνία «30 Σεπτεμβρίου 2015»,
                                    
                                 
                                       ii)
                                    
                                    
                                       στο δεύτερο εδάφιο, η ημερομηνία «29 Φεβρουαρίου 2016» αντικαθίσταται από την ημερομηνία «31 Μαΐου 2016»,
                                    
                                 
                                       iii)
                                    
                                    
                                       στο τρίτο εδάφιο, η ημερομηνία «31 Δεκεμβρίου 2015» αντικαθίσταται από την ημερομηνία «31 Μαρτίου 2016».
                                    
                                 
                     
         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Σεπτεμβρίου 2014.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 112 της 24.4.2012, σ. 10.
   
      (2)  Εκτελεστικός κανονισμός (ΕΕ) αριθ. 170/2013 της Επιτροπής, της 25ης Φεβρουαρίου 2013, για τον καθορισμό μεταβατικών μέτρων στον τομέα της ζάχαρης λόγω της προσχώρησης της Κροατίας (ΕΕ L 55 της 27.2.2013, σ. 1).
   
      (3)  Εκτελεστικός κανονισμός (ΕΕ) αριθ. 50/2014 της Επιτροπής, της 20ής Ιανουαρίου 2014, για την τροποποίηση του εκτελεστικού κανονισμού (ΕΕ) αριθ. 170/2013 σχετικά με τη θέσπιση μεταβατικών μέτρων στον τομέα της ζάχαρης λόγω της προσχώρησης της Κροατίας (ΕΕ L 16 της 21.1.2014, σ. 11).